पाएं अपने शहर की ताज़ा ख़बरें और फ्री ई-पेपरडाउनलोड करें
'सुबह आंख खुली और खिड़की से परदा हटाकर देखा तो आसमान में घने काले बादल घिर आए थे। रात भर 30 डिग्री से ज्यादा तापमान में रात बेचैनी में गुजरी थी। सुबह मौसम का मिजाज देख कुछ राहत मिली। 10 बजे के करीब ऑफिस जाने से कुछ देर पहले हल्की बूंदाबांदी होने लगी, तो लगा आज का दिन कूल रहेगा। पर निराशा हुई, 10.30 बजे के बाद बादल न जाने कहां चले गए और चटख धूप निकल आई।
दोपहर 12 बजे तक तेज धूप और उमस ने बेहाल कर दिया। लंच के बाद ढाई बजे जैसे ही मैं फिर फील्ड में निकला तब भी गर्म हवा के थपेड़े चल रहे थे। मैं इंडस्ट्रियल एरिया फेज-1 से सेक्टर 34 पहुंचा था, तो देखा बादल फिर छा रहे हैं। 4.30 बजे के करीब हल्की बूंदाबांदी शुरू हो गई और 10 मिनट बाद ही मौसम ने जैसे करवट ले ली और आंधी-तूफान ने दिनभर की उमस भरी गर्मी से राहत दिला दी।' यह एक्सपीरियंस है प्राइवेट कंपनी में काम करने वाले राजेश कुमार का।
राजेश की तरह ही पूरी ट्राईसिटी को इस बारिश से राहत मिली है, लेकिन यह बारिश मानसून की नहीं है। मौसम विभाग के निदेशक सुरेंद्र पाल कहते हैं, तापमान में एकाएक आए उछाल और हवा में नमी की मात्रा बढऩे, लोकल क्लाउड के साथ अपर एयर साइक्लोनिक सर्कुलेशन की वजह से मौसम में यह बदलाव आया। दिन का अधिकतम तापमान जहां 41 डिग्री दर्ज किया गया, वहीं शाम 5.30 बजे तक यह 24 डिग्री पर आ गया था। बुधवार रात को न्यूनतम तापमान 31.4 डिग्री था।
इन नजारों को अपने कैमरे में कैद किया हमारे छायाकार रवि कुमार ने
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn